এতদিন বাংলা সিনেমা-নাটকে ছিল তাঁর বিচরণ ক্ষেত্র। বিশিষ্ট পরিচালক মহেশ ভাটের হাত ধরে হিন্দি নাটকের আঙিনাতেও পা রেখেছেন। ‘হামারি আধুরি কাহানি’র পোস্টার তৈরি হল একতার ভাবনায়। বইয়ের পাতা থেকে পর্দায় উঠে এসেছে ‘হামারি অধুরি কাহানি’৷ এবার তা নাটকের মঞ্চেও৷ মঞ্চের আলোছায়াতেই অরভ-বসুধা আর হরি প্রসাদের ভালোবাসার কাহিনি৷ মহেশ ভাটের কাহিনির এই নাট্যরূপায়ণের সঙ্গে জড়িয়ে থাকল এই বাঙালি কন্যার নাম৷ বাংলার বহু নাটকেরই পোস্টার তৈরি করেছেন তিনি৷ সৌমিত্র চট্টোপাধ্যায়ের ‘কালমৃগয়া’ কিংবা ‘আত্মীয়স্বজন’-এর মতো নাটকের পোস্টার করেছেন একতা৷ তবে এই প্রথম তাঁর হিন্দি নাটকের দুনিয়ায় পা রাখা। আর পেছনে ফিরে তাকাতে হয়নি। তারপর থেকে একে একে হিন্দি নাটকের কাজ আসতে থাকে। মহেশ ভাটের সঙ্গে ‘দো দিওয়ানে শহর মে’ করলেন সম্প্রতি। কথা চলছে অনুপম খেরের সঙ্গেও।